2021-2022-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

6 класс

Хуравсем

Пĕтĕмпе – 50 балл

1. Хăшĕ кăмпа шутланмасть: ут тути, кăрăç, уплюнкка, иçĕм. Вăл мĕн пулать? *Тĕрĕс хурав: иçĕм. Çырла.* *Йăнăш тупнăшăн – 3 балл, ăнлантарнăшăн – 2 балл. Пурĕ – 5 балл.*

2. Йăнăш тупăр та тÿрлетĕр: икшер, шерпет, тăват шар, шаршан. *Хурав: тăватшар. Йăнăш тупнăшăн – 2,5 балл, тÿрлетнĕшĕн – 2,5 балл. Пурĕ – 5 балл.*

3. Эсир алфавита лайăх пĕлетĕр-и? Кунта мĕнле ваттисен сăмахĕ пытаннă?

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 23 | 9 | 20 | 9 | 21 | 15 | 9 | 17 |  | 4 | 25 | 23 | 20 | 1 |  | 22 | 24 | 17 | 16 | 1 | 22 | 23 | 24 |
| , | 31 | 33 | 4 | 20 | 1 |  | 23 | 1 |  | 19 | 24 | 23 | 16 | 1 | 21 | 23 | 34 | . |  |  |  |  |

Тĕрĕс хурав:Тĕрĕслĕх вутра çунмасть, шывра та путмасть. *Тĕрĕс хуравшăн - 5 балл.*

4. 1)Пĕтĕм халăх пусăра тырă вырать. 2)Çанталăк уяр, пĕр çумăр пĕлĕчĕн татăкки те курăнмасть. Хисепе палăртакан сăмахсене тупăр. *Тĕрĕс тупнăшăн – 3 балл. Хурав: пĕтĕм, пĕр.*

5. 4-мĕш ĕçре миçе хутсăр предложени? *Хурав: 1*. *Тĕрĕс тупнăшăн – 2 балл.*

6. Мĕн вăл цитата? Тĕслĕхпе çирĕплетĕр. *Хурав: Цитата тесе шухăша çирĕплетме пĕр-пĕр текстран улăштармасăр илнĕ ют çын сăмахне калаççĕ, ăна яланах кавычкăна илеççĕ. Тулли те тĕрĕс хуравшăн 5 балл.*

7. Пилĕк йĕркерен тăракан сăвă çаврине \_\_\_\_\_\_\_\_\_ тесе калаççĕ. *Тĕрĕс хуравшăн – 5 балл. Хурав: квинтет.*

8. «Юрататăп вуламашкăн  
Чăвашла та вырăсла.  
Ик чĕлхе вăл — ик ăс маншăн,  
Эп пуласшăн ик ăслах!»

Çак сăвă йĕркисен авторне , сăвă ятне пĕлетĕр-и? *Тĕрĕс пĕлнĕшĕн – 5 балл. Хурав: Петĕр Хусанкай, «Эп чăваш ачи».*

9. «Тимĕр тылă» сăвăлла юмаха кам çырнă? Автор çинчен эсир мĕн пĕлетĕр? *Автор ячĕпе хушаматне тĕрĕс пĕлнĕшĕн 2 балл, ун çинчен çырса панăшăн – 3 балл. Пурĕ – 5 балл. Хурав: Константин Васильевич Иванов. Автор çинчен пĕлнине кăтартакан фактсемпе тĕрĕс усă курнине шута илмелле.*

10. Чĕмпĕр чăваш шкулне кам уçнă? Унта паллă çыравçăсенчен кам-кам вĕреннĕ? *Шкул уçнă паллă çыннăн хушамачĕпе ятне тĕрĕс пĕлнĕшĕн – 5 балл. Кашни тĕрĕс çырнă çыравçă ячĕпе хушамачĕшĕн 1 балл лартса пулать. Чи нумаййи – 10 балл. Иван Яковлевич Яковлев. Çыравçăсен псевдонимĕсене тĕрĕс çырсан та шута илмелле.*